Okresná prokuratúra Nitra 
Damborského 1, 949 99 Nitra 1

Sp. zn. : 4 Pv 569/11/4403	Nitra, 20.1.2012
EEČ : 2-32-7-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 33/2011 Zbierky zákonov

Rozhodol: 	prokurátorka Okresnej prokuratúry Nitra
Rozhodnutie:
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Trestné stíhanie vedené proti obvinennej XXXXX vedenej pre prečin prečin zanedbania povinnej výživy podľa § 207 odsek 1, odsek 3 písmeno a), c) Trestného zákona, ktorého  sa dopustila na tom skutkovom základe ,že 
	obvinená aj napriek rozsudku Okresného súda v Nitre č. 2T/60/2011 zo dňa 17.05.2011, právoplatného dňa 08.06.2011, ktorým bola uznaná vinou pre prečin zanedbanie povinnej výživy podľa § 207 odsek 1 Trestného zákona za obdobie neplatenia výživného na dcéru XXXXX od 01.11.2010 do 01.05.2011 a odsúdená na trest povinnej práce vo výmere 60 hodín s povinnosťou vykonať trest povinnej práce najneskôr  do 1 roka od nariadenia výkonu tohto trestu a tiež rozsudku Okresného súdu v Nitre, č. 1T/22/2011 zo dňa 02.08.2011, právoplatného dňa 02.08.2011, ktorým bola uznaná vinou pre prečin zanedbanie povinnej výživy podľa § 207 odsek 1 Trestného zákona a odsúdená na trest odňatia slobody v trvaní jeden rok s podmienečným odkladom na skúšobnú dobu v trvaní dva roky si aj naďalej neplní svoju vyživovaciu povinnosť na svoje dieťa XXXXX, narodenú XXXXX, zverenú do výchovy a zároveň bytom u starej matky - XXXXX, narodenej XXXXX, XXXXX, Pod Kaštieľom č. 292, ktorá vyplýva z rozsudku Okresného súdu v Nitre, č. k. 11P/85/2008-26 zo dňa 07.05.2008, právoplatného dňa 22.05.2008, na základe ktorého bola povinná prispievať na výživu dcéry XXXXX mesačne 30 % zo sumy životného minima na nezaopatrené neplnoleté dieťa a to vždy do 15-teho dňa príslušného mesiaca vopred k rukám XXXXX, čím jej tak vznikol dlh na výživnom k rukám XXXXX, ktorá je vo finančnej núdzi za obdobie od 01.05.2011 do 30.06.2011 (2x 25,38 €) vo výške 50,76 € a za obdobie od 01.07.2011 do 18.10.2011 (4x 26 €) vo výške 104 €.

Právna veta:

Odôvodnenie:
Vyšetrovateľka Okresného riaditeľstva PZ, Odboru kriminálnej polície v Nitre uznesením č. ORP-1270/OVK-NR-2011 zo dňa 12.09.2011 podľa § 199 odsek 1 Trestného poriadku začala trestné stíhanie a uznesením tej istej spisovej značky zo dňa 18.102011 podľa § 206 odsek 1 Trestného poriadku vzniesla obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno s), c) Trestného zákona. 
	V rámci prípravného konania bola vypočutá svedkyňa - poškodená XXXXX a boli zabezpečené príslušné na vec sa vzťahujúce listinné doklady. Na základe listinných dokladov  bolo zistené, že obvinená XXXXX dňa 23.11.2011 zomrela a v spisovom materiáli na č. l. 70  sa nachádza úmrtný list z Matričného úradu XXXXX, ktorý túto skutočnosť potvrdzuje.
	V zmysle § 215 odsek 1 písmeno d) Trestného poriadku prokurátor zastaví trestné stíhanie ak je trestné stíhanie neprípustné podľa § 9.
	Podľa § 9 odsek 1 písmeno d) Trestného poriadku trestné stíhanie nemožno začať a ak bolo už začaté, nemožno v ňom pokračovať a musí byť zastavené proti tomu, kto zomrel.
	Vzhľadom na tú skutočnosť, že obvinená XXXXX zomrela, rozhodla som tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Adriana Kozárová
prokurátorka